સારાંશ માટે દસ્તાવેજ: દલિતો પરના હુમલાનો વિરોધ દર્શાવવા દલિત યુવકોએ અપનાવી અલગ રીત

પોલીસની તપાસમાં આ સગીર પરનો હિંસક હુમલો ઉપજાવી કાઢેલો અને તેની ફરિયાદ ખોટી હોવાનું જાણવા મળ્યું છે. 

આ બાબતે સગીરની માતાનો સંપર્ક સાધવામાં આવતા, તેમણે પુત્રને ગેરમાર્ગે દોરાયો હોવાની આશંકા વ્યક્ત કરી હતી. 

મૂછો રાખવા બદલ કાકાના દીકરા ઉપર હુમલો થયો હતો. આ અંગેની ફરિયાદ ગંભીરતાથી લેવાય તે માટે આ સગીરે ખુદ પર હુમલો થયાની ફરિયાદ કરી હોવાનું પોલીસે જણાવ્યું છે. 

દલિત નેતા જીજ્ઞેશ મેવાણીએ કહ્યું હતું કે આ ખોટી ફરિયાદ એ દલિતોની વ્યગ્રતાનું પરિણામ છે. 

ફરિયાદની ફોરેન્સિક તપાસ

દલિત યુવાનોએ સોશિઅલ મીડિયા પર મૂછ સાથેની તસવીરો પોસ્ટ કરી હતી

પોલીસના ફોરેન્સિક સાયન્સ લૅબોરેટરીના અધિકારીઓએ સગીરની ફરિયાદમાં સાતત્યતા અને સાંયોગિક પુરાવાને આધારે જણાવ્યું છે કે આ સગીરની ફરિયાદ ખોટી છે.

તમને આ પણ વાંચવું ગમશે

ગાંધીનગર જિલ્લાના સુપ્રિન્ટેન્ડેટ ઑફ પોલીસ વિરેન્દ્ર યાદવે બીબીસીને કહ્યું,"અમારી તપાસમાં જાણવા મળ્યું કે આ સગીરે તેના પર થયેલા હુમલાની વાત ઉપજાવી કાઢેલી છે." 

આ સગીરે તેની ફરિયાદમાં બે સાક્ષીઓના નામ આપ્યા છે. 

સગીરે કેમ કરી ફરિયાદ?

ફેસબુક અને ટ્વિટર પર તસવીરો સાથે અભિયાન છેડાયું

આ સાક્ષીઓએ પોલીસને જણાવ્યું હતું કે, 27 સપ્ટેમ્બરે તેના પિતરાઈ ભાઈએ ફરિયાદ નોંધાવી હતી. 

સગીર ઇચ્છતો હતો કે પોલીસ તેના ભાઈની ફરિયાદને ગંભીરતાથી લે.

સગીરના માતા ચંદ્રિકાબહેન મહેરિયાના જણાવ્યા પ્રમાણે, તેમના દીકરાને કોઈકે ગેરમાર્ગે દોર્યો હશે એટલે તેણે આમ કર્યું હશે. 

ચંદ્રિકાબહેને ઉમેર્યું હતું કે, હાલની તકે પરિવાર આ મુદ્દે સગીર સાથે કોઈ ચર્ચા નથી કરી રહ્યો. 

આ વિસ્તારના દલિત કાર્યકર્તા કૌશિક પરમારના કહેવા પ્રમાણે, તેમણે સગીર સાથે વાત કરવાનો પ્રયાસ કર્યો હતો, પરંતુ પરિવાર તેમની સાથેની મુલાકાત ટાળી રહ્યો છે. 

સગીરના કાકાના દીકરાએ 27 સપ્ટેમ્બરે શેડ્યૂલ કાસ્ટ એન્ડ શેડ્યૂલ ટ્રાઇબ (પ્રિવેન્શન ઑફ એટ્રોસિટીઝ) ઍક્ટ 2015 હેઠળ પોલીસ ફરિયાદ નોંધાવી હતી.

તમને આ પણ વાંચવું ગમશે

યાદવે કહ્યું, "એ સગીરે બ્લેડ ખરીદવા અને તેની પીઠ પર ઘા બનાવવા માટે તેના આ બે મિત્રોની મદદ લીધી હતી."

ફોરેન્સિક સાયન્સ લૅબોરેટરીના અધિકારીઓને એ સગીરની પીઠ પરનો ઘા કોઈ હુમલા સમયે થાય તેવો ઘા નહોતો જણાયો. પરંતુ તે ઘા ખૂબ જ સાવચેતીપૂર્વક કરવામાં આવ્યો હોય તેમ જણાયું હતું. 

મૂછો પર તાવ દઈ વિરોધ નોંધાવતા દલિત...\nદસ્તાવેજની સમાન ભાષામાં સારાંશ:
મૂછ રાખવાના મુદ્દે ગાંધીનગર જિલ્લાના લિંબોદરા ગામના દલિત યુવાન પર હુમલાના બે દિવસ બાદ ફરી એ જ ગામના દલિત સગીર પર થયેલા હુમલાના કિસ્સામાં નવો ખુલાસો થયો છે.